
ORSOband MS50/100
OPIS I PRIMJENA PROIZVODA
ORSOband MS50/100 je samoljepljiva vodoodbojna butilna brtvena traka laminirana polipropilenskom (PP) tkaninom.

Namijenjena je trajnom brtvljenju spojeva između različitih građevinskih elemenata te osigurava vodonepropusnu i trajno elastičnu vezu između podloga izloženih vlazi i atmosferskim utjecajima.

Primjenjuje se za brtvljenje:

· spojeva fasade i aluminijske stolarije 

· spojeva stolarije i zida 

· spojeva fasadnih panela 

· spojeva toplinskoizolacijskih sustava 

· prodora instalacija 

· detalja balkona 

· terasa 

· ravnih krovova 

· mokrih čvorova 

· spojeva prozorskih klupčica 

· ostalih građevinskih detalja. 

Proizvod je sastavni dio ORSO hidroizolacijskih sustava na bazi:

· polimercementnih hidroizolacija 

· akrilnih hidroizolacija 

· polimer-bitumenskih hidroizolacija 

· drugih kompatibilnih hidroizolacijskih sustava. 

SVOJSTVA

· samoljepljiva 

· trajno elastična 

· potpuno vodoodbojna 

· vrlo dobra prionjivost na beton, metal, staklo, drvo i druge građevinske podloge 

· ne puca niti se ukrućuje tijekom eksploatacije 

· vrlo dobra otpornost na starenje 

· otpornost na niske i visoke temperature 

· jednostavna i brza ugradnja 

· za unutarnju i vanjsku primjenu. 

TEHNIČKI PODATCI

	Svojstvo
	Vrijednost

	Materijal
	butilna masa laminirana PP tkaninom

	Gustoća
	približno 1,58 g/cm³

	Debljina
	približno 0,80 mm

	Širina
	50 mm

	Suha tvar
	> 99 %

	Upijanje vode
	zanemarivo

	Temperaturna otpornost
	–30 °C do +80 °C


NAČIN PRIMJENE

PRIPREMA PODLOGE

Podloga mora biti čvrsta, nosiva, suha, čista i očišćena od prašine, ostataka morta, cementnog mlijeka, ulja, masti, boja, starih premaza i drugih nečistoća koje mogu smanjiti prionjivost.

Za povećanje prionjivosti preporučuje se uporaba odgovarajućih ORSO temeljnih premaza:

· ORSOfix V emulzija – za standardne mineralne podloge 

· ORSOfix V glass emulzija  – za stare i degradirane podloge 

· ORSOfix V epoxy emulzija – za podloge s povećanom zaostalom vlagom ili kao blokator vlage. 

Neravnine podloge potrebno je sanirati odgovarajućim ORSO reparaturnim mortovima ili samonivelirajućim masama:

· ORSOsan 02 - reparaturni mort za neravnine do 6mm
· ORSOfix I – brzovezujući reparaturni mort za neravnine do 6 mm

· ORSOsan 04 - reparaturni mort za neravnine od 5mm do 50 mm

· ORSOpod SNM – brzovezujuća samonivelirajuća masa

· ORSOpod SNM Normal - samonivelirajuća masa sa normalnim prirastima čvrstoće.

UGRADNJA

Odrezati potrebnu duljinu trake.

Ukloniti zaštitni silikonizirani papir te samoljepljivu stranu postaviti na pripremljenu podlogu.

Traku ravnomjerno pritisnuti valjkom ili rukom kako bi se ostvario puni kontakt s podlogom bez stvaranja mjehurića zraka.

Kod uzdužnih spojeva preporučuje se izvesti preklop od najmanje 5 cm.

Traku ugrađivati isključivo na suhu podlogu.

Temperatura tijekom ugradnje:

· podloga: +5 °C do +25 °C 

· zrak: +5 °C do +25 °C.

Ne ugrađivati tijekom kiše, smrzavanja niti na zaleđene ili pregrijane podloge.
VAŽNA NAPOMENA
ORSOband MS50/100 nije namijenjen za uporabu u sustavu negativne hidroizolacije ORSOhidroplast.

Traka se ugrađuje isključivo na suhe podloge.

ALAT I ČIŠĆENJE
Za ugradnju koristiti: ručni valjak, gumeni valjak, škare, nož za rezanje.  Ostatke materijala ukloniti mehanički. Za čišćenje drugih površina preporučuje se uporaba sredstva ORSObet Cleaner.

SUSTAV

ORSOband MS50/100 sastavni je dio ORSO hidroizolacijskih sustava zajedno s proizvodima:

· ORSOsan TP 

· ORSOsan Elastic 

· ORSOdeck

· ORSOdeck PU

· ORSOseal PC

· ORSOseal F

PAKIRANJE

Role: 10 m. Širina: 50 mm.

ROK UPORABE

Ako se skladišti u originalnoj ambalaži, u suhim i zatvorenim prostorijama, zaštićeno od UV zračenja i mehaničkih oštećenja, rok uporabe iznosi 24 mjeseca.

KONTROLA KVALITETE

Kontrola kvalitete provodi se tijekom svih faza proizvodnje u skladu s internim sustavom kontrole kvalitete tvrtke ORSO d.o.o. Kontrola obuhvaća:

· kontrolu ulaznih sirovina 

· internu kontrolu proizvodnog procesa 

· laboratorijska ispitivanja fizikalnih i mehaničkih svojstava 

· provjeru svake proizvodne serije prije isporuke 

· periodična ispitivanja u ovlaštenim i akreditiranim laboratorijima. 
MJERE SIGURNOSTI
Pri radu koristiti odgovarajuću osobnu zaštitnu opremu.

Za dodatne informacije pogledati Sigurnosno-tehnički list proizvoda ORSOband MS50/100.
NAPOMENA
Tehnički podaci navedeni u ovom tehničkom listu dobiveni su laboratorijskim ispitivanjima i praktičnim iskustvima tvrtke ORSO d.o.o. Navedene vrijednosti predstavljaju prosječne rezultate ispitivanja te mogu odstupati ovisno o uvjetima primjene i utjecajima izvan kontrole proizvođača.

Za dodatne tehničke informacije i upute za ugradnju obratite se tehničkoj službi ORSO d.o.o. putem e-pošte: tehnickasluzba@orso.hr
PRAVNE NAPOMENE

ORSO d.o.o. jamči da su informacije navedene u ovom tehničkom listu temeljene na trenutačnim saznanjima i iskustvu. Korisnik je dužan prije primjene proizvoda provjeriti njegovu prikladnost za predviđenu namjenu i uvjete uporabe. ORSO d.o.o. ne preuzima odgovornost za štete nastale nepravilnom primjenom proizvoda, nepoštivanjem uputa ili neodgovarajućom izvedbom radova. Zadržava se pravo izmjene tehničkih podataka radi unaprjeđenja proizvoda. Izdavanjem novog tehničkog lista sva prethodna izdanja prestaju važiti.

Korisnici su obvezni pridržavati se svih važećih zakona, propisa i postupaka koji se odnose na primjenu proizvoda.

